ПРЕДПРИЯТИЕ ЗА ПРОИЗВОДСТВО НА БОИ И ДЕКОРАТИВНИ МАЗИЛКИ **MP**

Сборник от технически карти на линия „**СПЕЦИАЛНИ ПРОДУКТИ**”

ДАТА НА АКТУАЛИЗИРАНЕ: 27 МАЙ 2003 Г.

|  |
| --- |
| **ТЕХНИЧЕСКА КАРТА НА АРТ. 0804** **VERNICE SPARTITRAFFICO** **(ВЕРНИЧЕ СПАРТИТРАФИКО)** |

**Боя за разделителна линия на хоризонтална пътна маркировка.**

ХАРАКТЕРИСТИКИ:

**VERNICE SPARTITRAFFICO** представлява боя за хоризонтална пътна маркировка за външно приложение, състояща се от специален алкидно-хлоркаучуков свързващ материал в разтвор от ароматни въглеводороди, които позволяват дълбочинното проникване в носещата основа и бързото образуване на повърхностен филм. Продуктът **VERNICE SPARTITRAFFICO** се доставя в **пигментиран** вариант, на основата на подбрани видове кварцов материал, които подобряват трайността на финалното покритие; характеризира се с добра степен на покриваемост.

ОБЛАСТИ НА ИЗПОЛЗВАНЕ:

**VERNICE SPARTITRAFFICO** представлява продукт, който се използува за хоризонталната пътна маркировка, като може да се полага върху всички видове носещи основи, битумни покрития, цимент и др., благодарение на своето качество да прониква в носещата основа.

Синтетичните носещи основи са склонни да се размекнат в процеса на полагането на продукта, като след това отново възстановяват първоначалните си характеристики при изсъхването на финалното покритие.

НАЧИН НА ПРИЛАГАНЕ:

Необходимо е да се отстранят евентуалните следи от замърсявания и прах. Повърхността трябва да бъде суха преди полагането на продукта. Последният е готов за употреба, като върху недостатъчно добре поглъщащи носещи основи е необходимо разреждане до 10 – 15 % с разредител „Нитро” или синтетичен разредител, за да се избегне образуването на повърхностен филм.

Нанасянето става чрез пръскане.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 0º С и + 35º С, при относителна влажност, непревишаваща 75 %.**
* **Да не се полага при риск от престоящ валеж, както и при продължителна мъгла.**
* **Да се защитят повърхностите от дъжд през времето, необходимо за пълното изсъхване на продукта.**
* **Веднага след употреба, инструментите да се измият с вода.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С:** повърхностно (без полепване на прах) – за 10 минути, до сухо – след 1 час, за боядисване отгоре – след около 4 - 5 часа.

**РАЗХОДНА НОРМА:** 0.100 – 0.125 kg/m2

**СПЕЦИФИЧНО ТЕГЛО:** около 1.5 – променя се в зависимост от оцветяването

**РАЗРЕДИТЕЛ:** разредител „Нитро”

**ВИСКОЗИТЕТ:** висок

**ЦВЕТОВЕ:** бяло, хромово жълто

**ОЦВЕТЕНО:** бяло, други цветове – по заявка

**ОПАКОВКА:** 25 kg и 5 kg

**СУХ ОСТАТЪК:** 70 %

НОРМИ ЗА БЕЗОПАСНА РАБОТА:

* **По време на използуването на продукта не трябва да се пуши, пие и употребява храна;**
* **Да се полага на добре проветрими места;**
* **Да се избягва контакта с кожата и попадане на пръски в очите;**
* **В случай на поглъщане или раздразване (възпаление) на дихателните пътища е необходимо да се потърси помощта на медицински персонал;**
* **Да се държи далече от открит огън или искри;**
* **Да не се изхвърлят остатъците в канализацията;**
* **След употреба не трябва да се изхвърля продукта и опаковките му всред околната среда.**

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica